|  |  |
| --- | --- |
| Nagytarcsa község címere | **Nagytarcsa Község Önkormányzata****Polgármester** **2142 Nagytarcsa, Rákóczi u. 4**. |

**Előterjesztés**

**Nagytarcsa Község Önkormányzata Képviselő-testületének**

**2023. szeptember 13-án tartandó ülésére**

**Tárgy:** Önkormányzati lap kiadására és szerkesztésére irányuló pályázati kiírás

**Előterjesztő:** Gulyás Tamás István polgármester

**Előterjesztés előkészítője:** Tóth Erika pénzügyi csoportvezető

**Előterjesztést előzetesen tárgyalja:**

**Törvényességi szempontból ellenjegyezte:** Dr. Kuji Eszter jegyző

**Ellenjegyzők:** -

**Mellékletek:** pályázati kiírás

**A napirendet nyílt ülésen kell tárgyalni.**

**A döntés elfogadásához egyszerű szavazattöbbség szükséges.**

**Tisztelt Képviselő-testület!**

A „Nagytarcsa” elnevezésű önkormányzati lapunk szerkesztése, terjesztése tárgyában a jelenlegi vállalkozóval (H2 Highway Korlátolt Felelősségű Társaság) kötött vállalkozói szerződésünk október 31-i dátummal lejár. Amennyiben a lapot szeretné ömkormányzatunk továbbra is vállalkozói szerződés keretében kiadni, akkor új pályázati eljárás lefolytatása szükséges.

A jelenlegi szerződés értéke 1 153 400,- Ft +áfa / hó, ez éves szinten: 13 840 800,- Ft.

A közbeszerzési értékhatár szolgáltatások esetében 15 millió Ft, amelyet a pályázati kiírásnál mindenképp célszerű figyelembe venni.

A pályázati kiírás az előterjesztés mellékletét képezi.

Kérem, a Tisztelt Képviselő-testületet, hogy tárgyalja meg és hozzon döntést az Önkormányzati lap kiadásával kapcsolatos pályázati kiírásról.

Nagytarcsa, 2023. 08. 18.

 Tisztelettel:

 Gulyás Tamás István

 polgármester

**Határozati javaslat**

**Nagytarcsa Község Önkormányzata Képviselő-testületének ..../2023.(…….) határozata**

A Nagytarcsa Község Önkormányzatának Önkormányzati lap kiadására irányuló pályázati kiírásról

Nagytarcsa Község Önkormányzatának Képviselő-testülete úgy határoz, hogy Nagytarcsa Község Önkormányzata az Önkormányzati lap kiadói feladatinak ellátására nyílt pályázatot hirdet meg a mellékletként csatolt pályázati kiírásban foglaltak szerint.

Felelős: polgármester

Hatálya: azonnal